
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 351 


21 Μαρτίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός εκπροσώπου της ΟΚΕ στο Δ.Σ. της ΔΕΘΑΕ... 1 

Μετατροπή θέσεων προσωπικού στα Κέντρα Υγείας 
(Κ.Υ.) Άνδρου, Θήρας, Μυκόνου και Τήνου, του 

Ν.Γ.Ν. Σύρου, του Α' Πε.Σ.Υ. Νοτίου Αιγαίου. 2 

Μετατροπή θέσεων προσωπικού του Κέντρου Υγείας 
(Κ.Υ.) Λαυρίου, του Περ. Γεν. Νοσ. Αθηνών "Γ. ΓΕΝ- 

ΝΗΜΑΤΑΣ" του Β' Πε.Σ.Υ. Αττικής. 3 

Σύσταση θέσεων κλάδου γιατρών ΕΣΥ, στο Ν.Γ.Ν. Κο¬ 
μοτηνής "ΣΙΣΜΑΝΟΓΛΕΙΟ". 4 

Εγκατάσταση και λειτουργία Πανεπιστημιακών Κλινι¬ 
κών και Εργαστηρίων στο Πανεπιστημιακό Γενικό 

Νοσοκομείο Λάρισας. 5 

Τροποποίηση του Κανονισμού Εσωτερικής Υπηρεσίας 

του Πρωτοδικείου Κοζάνης. 6 

Τροποποίηση και συμπλήρωση του Κανονισμού Εσω¬ 
τερικής Υπηρεσίας του Πρωτοδικείου Θεσσαλονί¬ 
κης. 7 


ΑΠΟΦΑΣΕΙ Σ 

Αριθ.153133/ΔΕΚΟ 345 (1) 


Ορισμός εκπροσώπου της ΟΚΕ στο Δ.Σ. της ΔΕΘ ΑΕ. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) του Ν. 1558/1985 "Κυβέρνηση και Κυβερνητικά Όρ¬ 
γανα" (ΦΕΚ. 137 Α), όπως τροποποιήθηκε από το Ν. 
2081/1992 (ΦΕΚ 154 Α') και το Ν. 2469/1997 (ΦΕΚ38 Α'). 

β) του Ν. 2414/1996 "Εκσυγχρονισμός των Δημοσίων 
Επιχειρήσεων και Οργανισμών και άλλες διατάξεις" (ΦΕΚ 
135/Α/96) όπως τροποποιήθηκε. 

γ) του Π .Δ. 178/2000 "Περί Οργανισμού του Υπουργείου 
Εθνικής Οικονομίας" (ΦΕΚ 165 Α'). 

2. Το Κωδικοποιημένο Καταστατικό της ΔΕΘ ΑΕ (ΦΕΚ 
Ανωνύμων Εταιριών και ΕΠΕ με αριθ. 8926/10.10.2001). 

3. Το υπ’ αριθ. 5500.01.007/3538/Ξ/19.2.2002 έγγραφο 
του ΟΚΕ, αποφασίζουμε: 

Ορίζουμε ως εκπρόσωπο της ΟΚΕ στο ΔΣ της ΔΕΘ ΑΕ 
τον Ανδρέα Σταμπολίδη, Αντιπρόεδρο της ΓΣΕΒΕΕ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαρτίου 2002 

Ο ΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. Υ3α/Γ.Π.39209/01 (2) 

Μετατροπή θέσεων προσωπικού στα Κέντρα Υγείας 
(Κ.Υ.) Άνδρου, Θήρας, Μυκόνου και Τήνου, του Ν.Γ.Ν. 
Σύρου, του Α' Πε.Σ.Υ. Νοτίου Αιγαίου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ-ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2889/2001/ΦΕΚ 37 Α72.3.2001 
"Βελτίωση και εκσυγχρονισμός του Εθνικού Συστήματος 
Υγείας και άλλες διατάξεις". 

2. Τις διατάξεις των άρθρων 1 καιδτου Ν. 2194/94/ΦΕΚ 
34 Α'/94. 

3. Τις διατάξεις του άρθρου 14τουΝ. 1397/83/ΦΕΚ143 
Α'/83. 

4. Τις διατάξεις της παρ. 2 του άρθρου 1, του Ν. 
2469/97/ΦΕΚ 38 Α'/97 καιτο γεγονός ότι από τις διατάξεις 
της απόφασης αυτής δεν θα προκληθεί επιπλέον οικονο¬ 
μική επιβάρυνση στον κρατικό προϋπολογισμό. 

5. Την αριθ. ΔΙΔΚ/Φ. 1/2/22875/2001/ΦΕΚ 1480 Β'/ 
31.10.2001 απόφασης ανάθεσης αρμοδιοτήτων στους 
Υφυπουργούς Εσωτερικών, Δημ. Διοίκησης και Αποκέ¬ 
ντρωσης. 

6. Την αρ. 1100383/1330/Α006/ΦΕΚ 1485 Β'/31.10.2001 
απόφαση ανάθεσης αρμοδιοτήτων στους Υφυπουργούς 
Οικονομικών. 

7. Την αρ. 6459/2001/ΦΕΚ 1480 Β/31.10.2001 απόφαση 
ανάθεσης αρμοδιοτήτων στους Υφυπουργούς Υγείας και 
Πρόνοιας Έκτορα Νασιώκα, ΕλπίδαΤσουρή και Δημ. Θάνο. 

8. Την αρ. Υ4α/4889/ΦΕΚ 673 Β'/95 κοινή υπουργική 
απόφαση. 

9. Την αρ. Υ4α/οικ. 3433/97/ΦΕΚ279 Β'/97 κοινή υπουρ¬ 
γική απόφαση. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10. Απόσπασμα πρακτικώνΔ.Σ. του Α' Πε.Σ.Υ. Νοτίου Αι¬ 
γαίου της 9ης Συνεδρίασης της 13ης Νοεμβρίου 2001, 
αποφασίζουμε: 

Τροποποιούμε την παραπάνω (8) σχετική κοινή υπουρ¬ 
γική απόφαση, όπως αυτή τροποποιήθηκε με την (9) σχε¬ 
τική όμοια απόφαση, όσον αφορά τις θέσεις προσωπικού, 
τουάρθου 1 (ΚΕΝΤΡΑ ΥΓΕΙΑΣ), των Κ.Υ. Άνδρου, Θήρας, 
Μυκόνου και Τήνου, του Νομ. Γεν. Νοσοκ. Σύρου, αρμο¬ 
διότητας Α' Πε.Σ.Υ. Ν. Αιγαίου, ως εξής: 

1. Οι δύο (2) κενές, από τις προβλεπόμενες τέσσερις (4) 
οργανικές θέσεις της κατηγορίας ΤΕ, του κλάδου ΤΕ Επι- 
σκεπτών-τριών υγείας, στο Κέντρο Υγείας Άνδρου, μετα- 
τρέπονται σε ισάριθμες θέσεις της ίδιας κατηγορίας, του 
κλάδου ΤΕ Νοσηλευτικής και το σύνολο των θέσεων τους 
στους αντίστοιχους κλάδους, στο Κ.Υ. Άνδρου, διαμορ¬ 
φώνεται: 

ΚΑΤΗΓΟΡΙΑ ΤΕ 

Κλάδος ΤΕ Νοσηλευτικής 

Τέσσερις (4) θέσεις 

Κλάδος ΤΕ Επισκεπτών-τριών υγείας 

Δύο (2) θέσεις 

2. Οι τρεις (3) κενές, από τις προβλεπόμενες τέσσερις 
(4) οργανικές θέσεις της κατηγορίας ΤΕ, του κλάδου ΤΕ 
Επισκεπτών-τριών υγείας, στο Κέντρο Υγείας Θήρας, με- 
τατρέπονται σε ισάριθμες θέσεις της ίδιας κατηγορίας, 
του κλάδου ΤΕ Νοσηλευτικής, και το σύνολο των θέσεων 
στους αντίστοιχους κλάδους, στο Κ.Υ. Θήρας διαμορφώ¬ 
νεται: 

ΚΑΤΗΓΟΡΙΑ ΤΕ 

Κλάδος ΤΕ Νοσηλευτικής 

Τέσσερις (4) θέσεις 

Κλάδος ΤΕ Επισκεπτών-τριών υγείας 

Μία (1) θέση 

3. Η μία (1) κενή, απότιςτρεις (3) οργανικές προβλεπό¬ 
μενες θέσεις, της κατηγορίας ΤΕ, του κλάδου ΤΕ Επισκε- 
πτών-τριών υγείας, στο Κέντρο Υγείας Τήνου, μετατρέπε- 
ται σε αντίστοιχη θέση, της ίδιας κατηγορίας, του κλάδου 
ΤΕ Νοσηλευτικής και το σύνολο των θέσεων στους αντί¬ 
στοιχους κλάδους, στο Κ.Υ. Τήνου, διαμορφώνεται: 

ΚΑΤΗΓΟΡΙΑ ΤΕ 
Κλάδος ΤΕ Νοσηλευτικής 
Δύο (2) θέσεις 

Κλάδος ΤΕ Επισκεπτών-τριών υγείας 
Δύο (2) θέσεις 

4. Η μία (1) κενή, από τις δύο (2) οργανικές προβλεπό¬ 
μενες θέσεις, της κατηγορίας ΤΕ, του κλάδου ΤΕ Επισκε- 
πτών-τριών υγείας, στο Κέντρο Υγείας Μυκόνου, μετα- 
τρέπεται σε αντίστοιχη θέση, της ίδιας κατηγορίας, του 
κλάδου ΤΕ Ραδιολογίας-Ακτινολογίας και το σύνολο των 
θέσεων στους αντίστοιχους κλάδους, στο Κ.Υ. Μυκόνου, 
διαμορφώνεται: 

ΚΑΤΗΓΟΡΙΑ ΤΕ 

Κλάδος ΤΕ Επισκεπτών-τριών Υγείας 
Μία (1) θέση 

Κλάδος ΤΕ Ραδιολογίας - Ακτινολογίας 
Δύο (2) θέσεις, οι οποίες μπορεί να πληρούνται, μόνο σε 
περίπτωση έλλειψης υποψηφίων, από υποψήφιους του 
κλάδου ΔΕ Χειριστών Ιατρικών Συσκευών (Χειριστών - Εμ- 
φανιστών). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ ΣΤ. ΜΠΕΝΟΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΚΤΟΡΑΣ ΝΑΣΙΩΚΑΣ 
-♦- 

Αριθ. Υ3α/Γ.Π.34212/01 (3) 

Μετατροπή θέσεων προσωπικού του Κέντρου Υγείας 
(Κ.Υ.) Λαυρίου, του Περ. Γεν. Νοσ. Αθηνών "Γ. ΓΕΝ- 
Ν Η ΜΑΤΑΣ" του Β' Πε.Σ.Υ. Αττικής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξειςτου Ν. 2889/2001/ΦΕΚ 37Α/2.3.2001 

2. Τις διατάξειςτου Ν. 2519/97/ΦΕΚ 165Α/97 

3. Τις διατάξεις των άρθρων 1 και 5 του Ν. 2194/94/ΦΕΚ 
34Α/94 

4. Τις διατάξεις των άρθρων 14, 18 και 19 του Ν. 
1397/83/ΦΕΚ 143Α/83 

5. Τις διατάξεις της παρ. 2, του άρθρου 1, του Ν. 
2469/97/ΦΕΚ 38Α/97 και το γεγονός ότι από τις διατάξεις 
της απόφασης αυτής δεν θα προκληθεί οικονομική επι¬ 
βάρυνση στον κρατικό προϋπολογισμό. 

6. Την αριθμ. ΔΙΔΚ/Φ.1/2/22875/2001/ΦΕΚ 1480Β7 
31.10.2001 απόφαση ανάθεσης αρμοδιοτήτων στους 
Υφυπουργούς Εσωτερικών, Δημ. Διοίκησης και Αποκέ¬ 
ντρωσης. 

7. Την αριθμ. 1100383/1330/Α006/ΦΕΚ1485Β7 31.10.2001 
απόφαση ανάθεσης αρμοδιοτήτων στους Υφυπουργούς Οι¬ 
κονομικών. 

8. Την αρ. 6459/2001/ΦΕΚ 1480/Β731.10.2001 απόφα¬ 
ση ανάθεσης αρμοδιοτήτων στους Υφυπουργούς Υγείας 
και Πρόνοιας Έκτορα Νασιώκα, Ελπίδα Τσουρή και Δη- 
μήτριο Θάνο. 1 

9. Την αριθμ. Υ4α/οικ.4889/95/ΦΕΚ673 Β /31.7.95 κοινή 
υπουργική απόφαση, όπως τροποποιήθηκε με την αριθμ. 
Υ4α/οικ.4404/01/ΦΕΚ 308Β'/2001 κοινή υπουργική από¬ 
φαση. 

10. Το αρ. 9/1/10.12.2001 απόσπασμα Πρακτικού Δ.Σ. 
του Β' Πε.Σ.Υ. Αττικής, αποφασίζουμε: 

Τροποποιούμε την παραπάνω (9) σχετική κοινή Υπουρ¬ 
γική απόφαση, όσον αφορά τις θέσεις προσωπικού, του 
άρθρου 1 (ΚΕΝΤΡΑ ΥΓΕΙΑΣ), του Κέντρου Υγείας (Κ.Υ.) 
Λαυρίου, του Π.Γ.Ν. Αθηνών "Γ. ΓΕΝΝΗΜΑΤΑΣ", αρμο¬ 
διότητας Β' Πε.Σ.Υ. Αττικής, ως εξής: 

Η μία (1) κενή, από τις προβλεπόμενες πέντε (5) οργανι¬ 
κές θέσεις της κατηγορίας ΤΕ, του κλάδου ΤΕ Επισκε- 
πτών-τριών Υγείας μετατρέπεται σε μία (1) θέση της κατη¬ 
γορίας ΤΕ, του κλάδου ΤΕ Νοσηλευτικής, και το σύνολο 
των θέσεων στους αντίστοιχους κλάδους διαμορφώνεται: 

ΚΑΤΗΓΟΡΙΑ ΤΕ Κλάδος ΤΕ Νοσηλευτικής 

Πέντε (5) θέσεις 

Κλάδος ΤΕ Επισκεπτών-τριών υγείας 

Τέσσερεις (4) θέσεις 

Κατά τα λοιπά η τροποποιούμενη απόφαση παραμένει 
ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ ΣΤ. ΜΠΕΝΟΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΚΤΟΡΑΣ ΝΑΣΙΩΚΑΣ 
-♦- 

Αριθ. Υ4α/9474 Γ.Π. (4) 

Σύσταση θέσεων κλάδου γιατρών ΕΣΥ, στο Ν.Γ.Ν. 

Κομοτηνής "ΣΙΣΜΑΝΟΓΛΕΙΟ". 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ-ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξειςτου Π. Δ/τος 87/86 (ΦΕΚ32/Α/86). 

2. Τις διατάξεις του άρθρου 34 του Ν. 2519/97 (ΦΕΚ 
165/Α/97). 

3. Τις διατάξεις της παρ. 1, του άρθρου 25 του Ν. 
1397/83 (ΦΕΚ 143/Α/83). 

4. Τις διατάξεις των άρθρων 6 και 11 (παρ. 1), του Ν. 
2889/01 (ΦΕΚ 37/Α/01). 

5. Τις διατάξεις της παρ. 5 του άρθρου 8 του Ν. 2194/94 
(ΦΕΚ34/Α/94). 

6. Τις διατάξεις του Π. Δ/τος 95 (ΦΕΚ 76/Α/10.3.2000) 
"Οργανισμός του Υπουργείου Υγείας και Πρόνοιας", 
όπως τροποποιήθηκε και συμπληρώθηκε με το Π. Δ/γμα 
299 (ΦΕΚ 240/Α/2000). 

7. Τις διατάξεις της παρ. 2 του άρθρου 1 του Ν. 2469/97, 
(ΦΕΚ 38/Α/97) και το γεγονός ότι από τις διατάξεις της πα¬ 
ρούσας απόφασης, προκαλείται ετησίως δαπάνη ύψους 
32.000.000 δρχ. 93.910,49 Ευρώ η οποία θα βαρύνει τον 
προϋπολογισμό του Υπουργείου Υγείας και Πρόνοιας 
(Φ.210 ΚΑΕ5173), κατά την πλήρωση των συνιστώμενων 
θέσεων. 

8. Την 1100383/1330/Α0006, (ΦΕΚ 1485/Β/31.10.2001) 
απόφαση ανάθεσης αρμοδιοτήτων στους Υφυπουργούς 
Οικονομικών. 

9. Την αρίθ. 6459, (ΦΕΚ 1480/Β/31.10.2001) απόφαση 
ανάθεσης αρμοδιοτήτων στους Υφυπουργούς Υγείας και 
Πρόνοιας Έκτορα Νασιώκα, Ελπίδα Τσουρή και Δημή- 
τριο Θάνο. 

10. Την αριθ. ΔΙΔΚ/Φ. 1/2/22875 (ΦΕΚ 1480/Β/01) από¬ 
φαση ανάθεσης αρμοδιοτήτων στους Υφυπουργούς 
Εσωτ. Δημ. Διοίκησης και Αποκέντρωσης. 

11. Το με ημερομηνία 30.8.2001 έγγραφο του Προέ¬ 
δρου του Πε.Σ.Υ. Ανατολικής Μακεδονίας Θράκης, κα¬ 
θώς και όλη η σχετική με το θέμα αλληλογραφία από το Ν. 
Γ. Νοσοκομείο Κομοτηνής, σύμφωνα με την οποία οι υπό 
σύσταση θέσεις θα καλύψουν ανάγκες λειτουργίας των 
Μονάδων Τεχνητού Νεφρού και Εμφραγμάτων του εν λό¬ 
γω Νοσοκομείου, αποφασίζουμε: 

Συστήνονται οι παρακάτω θέσεις κλάδου γιατρών ΕΣΥ 
του Υπουργείου Υγείας και Πρόνοιας και προστίθενται 
στον Οργανισμό του Ν.Γ.Ν. Κομοτηνής "ΣΙΣΜΑΝΟΓΛΕΙΟ" 


ΕΙΔΙΚΟΤΗΤΑ ΒΑΘΜΟΣ ΑΡΙΘΜΟΣ ΣΥΝΟΛΟ 

Νεφρολογίας Επιμ. Α' ή Β' 1 1 

Καρδιολογίας Επιμ. Α' 1 1 

ΣΥΝΟΛΟ 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ ΣΤ. ΜΠΕΝΟΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΚΤΟΡΑΣ ΝΑΣΙΩΚΑΣ 
-♦- 

Αριθ. Υ4α/12937/00 Π.Π. (5) 

Εγκατάσταση και λειτουργία Πανεπιστημιακών Κλινικών 
και Εργαστηρίων στο Πανεπιστημιακό Γ ενικό Νοσοκο¬ 
μείο Λάρισας. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 13 του Ν. 
1397/83 (ΦΕΚ143/Α). 

2. Τις διατάξεις του εδαφ. β), της παρ. 14, του άρθρου 
13τουΝ. 2889/01 (ΦΕΚ 37/Α/01). 

3. Τις διατάξεις του Π. Δ/τος 428 (ΦΕΚ 181/Α/93) "Ίδρυ¬ 
ση Κλινικών και Εργαστηρίων στο Τμήμα Ιατρικής του Πα¬ 
νεπιστημίου Θεσσαλίας και καθορισμός του εσωτερικού 
τους κανονισμού". 

4. Τις διατάξεις του Π. Δ/τος 69 (ΦΕΚ 87/Α/99) "Ίδρυση 
Κλινικών και Εργαστηρίου στο Τμήμα Ιατρικής του Πανε¬ 
πιστημίου Θεσσαλίας και καθορισμός του εσωτερικού 
τους κανονισμού". 

5. Την αριθ. Β1/612/14.11.2001 (ΦΕΚ 1755/Β) απόφαση 
Υπουργού ΥΠΕΠΘ "Μετονομασία Εργαστηρίου στο Τμή¬ 
μα Ιατρικής του Πανεπιστημίου Θεσσαλίας" 

6. Την Αποφ. αριθ. 6 της 167ης Ολομέλειας του Κεντρι¬ 
κού Συμβουλίου/31.5.2001. 

7. Το υπ’ αριθ. 91/12.1.2001 και 713/1.3.2002 έγγραφα 
του Τμήματος Ιατρικήςτης Σχολής Επιστημών Υγείας του 
Πανεπιστημίου Θεσσαλίας. 

8. Τις διατάξεις του άρθρου 2, παρ. 1 του Ν. 2469/97 
(ΦΕΚ 38/Α/97) και το γεγονός ότι δεν προκαλείται δαπάνη 
σε βάρος του κρατικού προϋπολογισμού από την εφαρ¬ 
μογή των διατάξεων της παρούσας απόφασης. 

9. Την υπ’ αριθ. 6459 (ΦΕΚ 1480/Β/01) απόφαση ανάθε¬ 
σης αρμοδιοτήτων στους Υφυπουργούς Υγείας και Πρό¬ 
νοιας. 

10. Την υπ’ αριθ. 9/3.8.99 (θέμα 2ο) Συνεδρίαση του Δ.Σ. 
του Πανεπιστημιακού Γενικού Νοσοκομείου Λάρισας. 

11 .Την υπ’ αριθ. 11/8.2.2002 (θέμα 10ο) Συνεδρίαση του 
Δ. Σ. του Πε.Σ.Υ. Θεσσαλίας, αποφασίζουμε: 

Εγκαθίστανται και λειτουργούν, στο Πανεπιστημιακό 
Γ ενικό Νοσοκομείο Λάρισας οι παρακάτω Πανεπιστημια¬ 
κές Κλινικές και Εργαστήρια μετά των ειδικών Μονάδων 
τους που έχουν ιδρυθεί με τα Π. Δ/γματα 69 και 428 (ΦΕΚ 
87/Α/99) και (ΦΕΚ 181/Α/93) αντίστοιχα, στο Τμήμα Ιατρι¬ 
κής του Πανεπιστημίου Θεσσαλίας: 

Α. ΣΤΟΝ ΠΑΘΟΛΟΓΙΚΟ ΤΟΜΕΑ 

1. Γαστρεντερολογική Κλινική μετά ειδικής μονάδας Εν- 
δοσκοπικής πεπτικού συστήματος. 

2. Νεφρολογική Κλινική μετά ειδικής μονάδας εξωνε- 
φρικής κάθαρσης 

3. Ογκολογική και Αιματολογική Κλινική μετά ειδικών 
μονάδων: α) Μεσογειακής Αναιμίας, β) Μεταμοσχεύσεων 
προγονικών κυττάρων μυελού των οστών και γ) Εξωνο- 
σοκομειακής χημειοθεραπείας. 

4. Ρευματολογική Κλινική. 

5. Ενδοκρινολογική Κλινική και Μεταβολικών Νόσων. 

Β. ΣΤΟΝ ΧΕΙΡΟΥΡΓΙΚΟ ΤΟΜΕΑ 

1. Κλινική Χειρουργικής Παίδων 

2. Κλινική Πλαστικής Χειρουργικής. 

Γ. ΣΤΟΝ ΕΡΓΑΣΤΗΡΙΑΚΟ ΤΟΜΕΑ 

1. Εργαστήριο Κλινικής Φαρμακολογίας 

2. Εργαστήριο Αιμοδοσίας-Αιματολογίας 

3. Εργαστήριο Πυρηνικής Ιατρικής. 

Δ. ΣΤΟΝ ΤΟΜΕΑ ΚΟΙΝΩΝΙΚΗΣ ΙΑΤΡΙΚΗΣ 

1. Εργαστήριο Υγιεινής και Επιδημιολογίας με τις ειδι¬ 
κές μονάδες: 

Κοινωνικής Ιατρικής και Ιατρικής της Εργασίας. 

Η δύναμη κάθε Πανεπιστημιακής Κλινικής δεν υπερβαί¬ 
νει τα σαράντα πέντε (45) κρεβάτια. 

Τα μέλη ΔΕΠ, που υπηρετούν στις παραπάνω Πανεπι¬ 
στημιακές Κλινικές και Εργαστήρια μετά των ειδικών μο¬ 
νάδων τους, υποχρεούνται σε εφημερία για την αντιμε¬ 
τώπιση εκτάκτων περιστατικών και παροχής επείγουσας 
περίθαλψης, σύμφωνα με τα όσα ισχύουν κάθε φορά για 
την εφημερία του Νοσοκομείου. 

Το προσωπικό που υπηρετεί στις παραπάνω Πανεπι¬ 
στημιακές Κλινικές και Εργαστήρια μετά των ειδικών μο¬ 
νάδων τους, συνεργάζεται με τα αντίστοιχα Τμήματα της 
Ιατρικής Υπηρεσίας, όλων των Νοσοκομείων του Πε.Σ.Υ. 
στο οποίο ανήκουν, για την ανάπτυξη και αναβάθμιση του 
επιπέδου της εκπαίδευσης και παροχής υπηρεσιών υγεί¬ 
ας. 

Οι παραπάνω Πανεπιστημιακές Κλινικές και Εργαστή¬ 
ρια πρέπει να έχουν επιστημονικούς υπευθύνους για την 
λειτουργία τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαρτίου 2002 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ ΕΚΤΟΡΑΣ ΝΑΣΙΩΚΑΣ 

-♦- 

Αριθ. 3822 (6) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Κοζάνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του Ν. 1756/1988 "Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών" όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17του Ν. 175 6/198 8 εκ νέου με την πα¬ 
ράγραφο 4του άρθρου 3του Ν.2479/1997, 

β) του άρθρου 25 παρ.3περ.ατου Ν.2812/2000 (Α'67), 


γ) του άρθρου 29Ατου Ν. 1558/1985 (Α' 137) όπως προ- 
σετέθηκε με το άρθρο 27 του Ν.2081/1992 (Α'/154) και 
τροποποιήθηκαν με το άρθρο 1 παρ. 2α του Ν.2469/ 
1997(Α'38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το υπ’ αριθ. 351/5.12.2001 έγγραφο του Πρωτοδικεί¬ 
ου Κοζάνης, αποφασίζουμε: 

Τη δημοσίευση στην Εφημερίδα της Κυβέρνησης της 
τροποποίησης του Κανονισμού Εσωτερικής Υπηρεσίας 
του Πρωτοδικείου Κοζάνης όπως διαμορφώθηκε με την 
αριθ. 6/2001 απόφαση της Ολομέλειας του ανωτέρω Δι¬ 
καστηρίου, η οποία έχει ως κατωτέρω: 

Άρθρο 1 

Οι διατάξεις των άρθρων 5 και 6 του ισχύοντος Κανονι¬ 
σμού Εσωτερικής υπηρεσίας του Πρωτοδικείου Κοζάνης 
αντικαθίστανται ως ακολούθως: 

Α. ΠΟΛΥΜΕΛΕΣ ΠΡΩΤΟΔΙΚΕΙΟ 

ΑΡΘΡΟ 5: Το Πολυμελές Πρωτοδικείο Κοζάνης συνε¬ 
δριάζει, την πρώτη και τρίτη Πέμπτη, κάθε μήνα, με εξαί¬ 
ρεση τους παρακάτω μήνες και ώρα 09:00 π.μ. στο ακρο¬ 
ατήριό του, για την εκδίκαση των υποθέσεων που υπάγο¬ 
νται στην αρμοδιότητάτου. 

Το Πολυμελές Πρωτοδικείο Κοζάνης, κατά τους μήνες 
Δεκέμβριο και Ιούνιο, συνεδριάζει, μόνο την πρώτη Πέ¬ 
μπτη καθενός των παραπάνω μηνών και ώρα 09:00 π.μ., 
στο ακροατήριό του, για την εκδίκαση των υποθέσεων 
που υπάγονται στην αρμοδιότητάτου. 

Ο αριθμός των υποθέσεων που εγγράφονται στο οικείο 
πινάκιο καθεμιάς δικασίμου του Πολυμελούς Πρωτοδι¬ 
κείου Κοζάνης, δεν πρέπει να υπερβαίνει, τις είκοσι (20) 
για την τακτική διαδικασία και τις δέκα πέντε (15) για την 
εκούσια δικαιοδοσία. 

Β. ΜΟΝΟΜΕΛΕΣ ΠΡΩΤΟΔΙΚΕΙΟ 

ΑΡΘΡΟ 6: Το Μονομελές Πρωτοδικείο Κοζάνης συνε¬ 
δριάζει, την δεύτερη και τέταρτη Πέμπτη κάθε μήνα, με 
εξαίρεση τους παρακάτω μήνες, και ώρα 10:00 π.μ., στα 
προσδιορισμένα ακροατήριά του, για την εκδίκαση των 
υποθέσεων που υπάγονται στην αρμοδιότητά του. 

Το Μονομελές Πρωτοδικείο Κοζάνης, κατά τους μήνες 
Δεκέμβριο και Ιούνιο, συνεδριάζει μόνο, την δεύτερη Πέ¬ 
μπτη του καθενός των παραπάνω μηνών και ώρα 10:00 
π. μ. στα προσδιορισμένα ακροατήριά του, για την εκδίκα¬ 
ση των υποθέσεων που υπάγονται στην αρμοδιότητά του. 

Ο αριθμός των προσδιοριζόμενων υποθέσεων καθε¬ 
μιάς δικασίμου του Μονομελούς Πρωτοδικείου Κοζάνης 
δεν πρέπει να υπερβαίνει, τις εξήντα (60) για τις εγγρα- 
φόμενες στα πινάκια, τις τριάντα (30) για τις εγγραφόμε- 
νες στο έκθεμα και τις τριάντα (30) για τις εγγραφόμενες 
στο πινάκιο της εκούσιας δικαιοδοσίας. 

Άρθρο 2 

Από την έναρξη ισχύος του παρόντος, οι υποθέσεις αρ¬ 
μοδιότητας Πολυμελούς Πρωτοδικείου (τακτικής διαδικα¬ 
σίας και εκούσιας δικαιοδοσίας) και Μονομελούς Πρωτο¬ 
δικείου (εγγραφόμενες στα πινάκια, και εκθέματα καθώς 
και εκούσιας δικαιοδοσίας), οι οποίες προσδιορίζονται το 
πρώτον ή από τις προσδιορισμένες αναβάλλεται η εκδίκα¬ 
ση τους, για το μετά τις 16 Σεπτεμβρίου 2002 χρονικό διά- 

στημα, εκδικάζονται την ημέρα και ώρα που ορίζεται στην 
διάταξη του προηγουμένου άρθρου. 

Οι ήδη προσδιορισμένες προς εκδίκαση υποθέσεις εκ- 
δικάζονται την ημέρα και ώρα που έχουν προσδιορισθεί 
προς εκδίκαση, κατά τις ισχύουσες διατάξεις του Κανονι¬ 
σμού, πριν την τροποποίησή του. 

Άρθρο 3 

Η ισχύς του παρόντος αρχίζει από την δημοσίευσή του 
στην Εφημερίδα της Κυβερνήσεως. 

Αποφασίσθηκε και εκδόθηκε στην Κοζάνη στις 21 Νο¬ 
εμβρίου 2001. 

ΟΙ ΠΡΟΕΔΡΟΙ ΟΙ ΠΡΩΤΟΔΙΚΕΣ 

1. Μιχαλάκης Γεωργίου 1. Γλυκερία Καραναστάση 

2. Μαρία Βουδούρογλου 2. Δημοσθένη Στίγγα 

3. Ελένη Ρόκκου 

4. Μαγδαληνή Καραγιάννη 

5. Αθηνά Κυτρίδου 

6. Καλλιόπη Λόλα 

Η ΓΡΑΜΜΑΤΕΑΣ 
Ελένη Κοταρίδου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2002 

ΟΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 11564 (7) 

Τροποποίηση και συμπλήρωση του Κανονισμού Εσωτερι¬ 
κής Υπηρεσίας του Πρωτοδικείου Θεσσαλονίκης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του Ν. 1756/1988 "Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών" όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα- 
φος2του άρθρου 17του Ν. 1756/1988 εκ νέου μετηνπα- 
ράγραφο 4 του άρθρου 3 του Ν.2479/1997, 

β) του άρθρου 29Ατου Ν. 1558/1985 (Α'/137) όπωςπρο- 
σετέθηκε με το άρθρο 27 του Ν.2081/1992 (Α'/154) και 
τροποποιήθηκαν με το άρθρο 1 παρ.2ατου Ν.2469/1997 
(Α'38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το υπ’ αριθ. 2215/31.12.01 έγγραφο του Πρωτοδικεί¬ 
ου Θεσσαλονίκης, αποφασίζουμε: 

Τη δημοσίευση στην Εφημερίδα της Κυβέρνησης της 
τροποποίησης, του Κανονισμού Εσωτερικής Υπηρεσίας 
του Πρωτοδικείου Θεσσαλονίκης, όπως διαμορφώθηκε 
με την αριθ. 8/2001 απόφαση της Ολομέλειας του Δικα¬ 
στηρίου αυτού, η οποία έχει ως εξής: 

ΤΡΟΠΟΠΟΙΕΙ και ΣΥΜΠΛΗΡΩΝΕΙ τον ισχύοντα Κανονι¬ 
σμό Εσωτερικής Υπηρεσίας του Πρωτοδικείου Θεσσαλο¬ 
νίκης και ειδικότερα τα άρθρα 9, 12 και 15 παρ. 2 αυτού. 
Συγκεκριμένα το άρθρο 9 διαμορφώνεται και ισχύει πλέ¬ 
ον ως εξής: 

"Άρθρο 9: "Το Πολυμελές Πρωτοδικείο διαιρείται για 
την εκδίκαση των πολιτικών υποθέσεων που υπάγονται 


στην αρμοδιότητάτου, σε δέκα τέσσερα (14) τμήματα. Το 
καθένα από αυτά δικάζει τις πολιτικές υποθέσεις, που 
έχουν αντικείμενο το αναφερόμενο παρακάτω σε κάθε 
επιμέρους Τμήμα. Οι συνεδριάσεις του κάθε Τμήματος 
δεν μπορούν να υπερβαίνουν τις δύο κάθε μήνα. Α και Γ 
τμήματα: Συνεδριάζουν κάθε Δευτέρα ημέρα της εβδο¬ 
μάδας εναλλασσόμενα, δηλαδή το καθένα ανά δεκαπεν¬ 
θήμερο. Δικάζουντις ακόλουθες υποθέσεις: Το Α'Τμήμα: 
Τις εφέσεις κάθε είδους κατά των αποφάσεων των Ειρη¬ 
νοδικείων, εκτός εκείνων που αφορούν ασφαλιστικά μέ¬ 
τρα νομής και κατοχής και υπάγονται στο Ζ' Τμήμα και 
εκείνωνπου υπάγονται στο Σ' Τμήμα. Το Γ' Τμήμα: τις υπο¬ 
θέσεις του ενοχικού δικαίου και τις κάθε φύσεως διοικη¬ 
τικές διαφορές, στις οποίες συμπεριλαμβάνονται και οι 
διαφορές που πηγάζουν από τις διατάξεις της εκλογικής 
νομοθεσίας. Β' και Δ' Τμήματα: Συνεδριάζουν κάθε Τρίτη 
ημέρα της εβδομάδας εναλλασσόμενα, δηλαδή το καθέ¬ 
να ανά δεκαπενθήμερο. Δικάζουν τις ίδιες υποθέσεις με 
το Γ Τμήμα. Ε' και Σ5 Τμήματα: Συνεδριάζουν κάθε Πέ¬ 
μπτη ημέρα της εβδομάδας εναλλασσόμενα, δηλαδή το 
καθένα ανά δεκαπενθήμερο. Δικάζουντις υποθέσεις: Το 
Ε' Τμήμα: τις υποθέσεις α) οικογενειακού δικαίου και β) 
της εκούσιας δικαιοδοσίας εκτός από τις πτωχευτικές 
που υπάγονται στα Η' και Λ' Τμήματα. Το Σ' Τμήμα: Τις 
υποθέσεις: α) κάθε είδους εφόσον διάδικος είναι το Δη¬ 
μόσιο ή Νομικό Πρόσωπο Δημοσίου Δικαίου ή Δημόσια 
Επιχείρηση Κοινής Ωφελείας, β) καθορισμός οριστικήςτι- 
μής μονάδας αποζημιώσεως σε απαλλοτριώσεις, γ)εφέ- 
σεις κατ’ αποφάσεων Ειρηνοδικείου, εφόσον διάδικοι εί¬ 
ναι ένα από τα παραπάνω (υπό στοιχείο α') αναφερόμενα 
πρόσωπα. Ζ' και Η' Τμήματα: Συνεδριάζουν κάθε Παρα¬ 
σκευή ημέρας της εβδομάδας, εναλλασσόμενα, δηλαδή 
το καθένα ανά δεκαπενθήμερο. Δικάζουν τις ακόλουθες 
υποθέσεις. Το Ζ'Τμήμα: Τις υποθέσεις: α) εμπραγμάτου, 
β)κληρονομικού δικαίου, γ) εφέσεις κατ’ αποφάσεων 
ασφαλιστικών μέτρων νομής ή κατοχής των Ειρηνοδικεί¬ 
ων. Το Η'Τμήμα: Τις υποθέσεις: α) Αναγκαστικής Εκτελέ- 
σεως, β) Εμπορικού Δικαίου, γ) Πνευματικής Ιδιοκτησίας 
καιδ) Πτωχευτικού Δικαίου, ε) Κοινοτικών Σημάτων γιατις 
οποίες υφίσταται συντρέχουσα αρμοδιότητα του Πολυ¬ 
μελούς, τις υποθέσεις που αναφέρονται στο άρθρο 9 του 
Ν. 2943/2001 (διπλώματα ευρεσιτεχνίας κλπ), για όσες 
από αυτές είναι καθ’ ύλην αρμόδιο το Πολυμελές Πρωτο¬ 
δικείο, καθώς και τις υποθέσεις εθνικών σημάτων για 
όσες υφίσταται συντρέχουσα καθ’ ύλην αρμοδιότητα του 
Πολυμελούς Πρωτοδικείου και είναι κατά τόπον αρμόδιο, 
σύμφωνα με το εσωτερικό δίκαιο, το Πρωτοδικείο Θεσ¬ 
σαλονίκης. Το Θ'Τμήμα: Συνεδριάζει κάθε δεύτερη και τέ¬ 
ταρτη Τετάρτη ημέρα της εβδομάδος. Δικάζει τις ίδιες 
υποθέσεις με τα Β', Γ και Δ' Τμήματα. Το Γ Τμήμα: Συνε¬ 
δριάζει την πρώτη και τρίτη Τρίτη ημέρα της εβδομάδος. 
Δικάζει τις ίδιες υποθέσεις με τα Β', Γ', Δ' και Θ' Τμήματα. 
Το Κ'Τμήμα: Συνεδριάζει κάθε δεύτερη και τέταρτη Τρίτη 
ημέρατης εβδομάδος, εναλλάξ με το ΓΤμήμα. Δικάζει τις 
ίδιες υποθέσεις μετά Β', Γ, Δ' Θ' και Γ Τμήματα. Το Λ'Τμή¬ 
μα: Συνεδριάζει κάθε δεύτερη και τέταρτη Δευτέρα ημέ¬ 
ρα της εβδομάδος. Δικάζει τις ίδιες υποθέσεις με το Η' 
Τμήμα. Το Μ' Τμήμα: Συνεδριάζει κάθε πρώτη και τρίτη 
Δευτέρα ημέρα της εβδομάδος, εναλλάξ με το Λ' Τμήμα. 
Δικάζει τις ίδιες υποθέσεις με το Ζ' Τμήμα. Το Ν' Τμήμα: 
Συνεδριάζει κάθε πρώτη και τρίτη Τετάρτη ημέρα της 
εβδομάδος, εναλλάξ με το θ' Τμήμα. Δικάζειτις ίδιες υπο¬ 
θέσεις με το Ε' Τ μήμα". 

Το άρθρο 12 του ισχύοντος Κανονισμού Εσωτερικής 
Υπηρεσίας διαμορφώνεται και ισχύει πλέον ως εξής: 

"Άρθρο 12: "1. Το Μονομελές Πρωτοδικείο, για την εκ¬ 
δίκαση των πολιτικών υποθέσεων που υπάγονται στην αρ- 
μοδιότητάτου, διαιρείται σε δέκα τρία (13) Τμήματα. Το 
καθένα από αυτά δικάζει πολιτικές υποθέσεις που έχουν 
αντικείμενο το αναφερόμενο παρακάτω σε κάθε επί μέ¬ 
ρους Τμήμα. 

Α Τμήμα: Συνεδριάζει κάθε Δευτέρα ημέρα της εβδο- 
μάδος. Δικάζει υποθέσεις όμοιες με εκείνες που δικάζουν 
το δεύτερο, τρίτο και τέταρτο τμήμα του Πολυμελούς 
Πρωτοδικείου και υπάγονται στην αρμοδιότητά του. Β 
Τμήμα: Συνεδριάζει κάθε Τρίτη ημέρα της εβδομάδας. 
Δικάζει υποθέσεις όμοιες με εκείνες του πρώτου τμή¬ 
ματος. Επίσης δικάζει και υποθέσεις πνευματικής ιδιο¬ 
κτησίας και υποθέσεις προσωπικής κρατήσεως. Γ Τμή¬ 
μα: Συνεδριάζει κάθε Τετάρτη ημέρα της εβδομάδας. 
Δικάζει υποθέσεις όμοιες με εκείνες του δευτέρου τμή¬ 
ματος. Λ Τμήμα: Συνεδριάζει κάθε Πέμπτη ημέρα της 
εβδομάδος. Δικάζει υποθέσεις όμοιες με εκείνες του δευ¬ 
τέρου τμήματος. Επίσης δικάζει υποθέσεις όμοιες με 
εκείνες που δικάζει το Σ τμήμα του Πολυμελούς Πρωτο¬ 
δικείου. Ε Τμήμα: Συνεδριάζει κάθε Παρασκευή ημέρα 
της εβδομάδας. Δικάζει υποθέσεις όμοιες με εκείνες που 
δικάζουν τα τμήματα Ζ και Η του Πολυμελούς Πρωτοδι¬ 
κείου. Επίσης δικάζει και υποθέσεις όμοιες με εκείνες που 
δικάζειτοΑτμήματου Μονομελούς Πρωτοδικείου. Σ Τμή¬ 
μα: Συνεδριάζει κάθε Δευτέρα, Τρίτη, Τετάρτη, Πέμπτη 
και Παρασκευή ημέρα της εβδομάδας. Δικάζει τις υποθέ¬ 
σεις που αναφέρονται στις διατάξεις του άρθρου 681 Α 
του Κώδικα Πολιτικής Δικονομίας (το οποίο έχει προστε¬ 
θεί με το άρθρο 5 του Ν. 733/1977) δηλαδή της ειδικής 
διαδικασίας διαφορών για ζημίες από αυτοκίνητο και από 
συμβάσεις ασφάλισής του. Ζ Τμήμα: Συνεδριάζει κάθε 
Δευτέρα και Τετάρτη ημέρα της εβδομάδας. Δικάζει τις 
υποθέσεις που αναφέρονται στις διατάξεις του άρθρου 
681 Β του Κώδικα Πολιτικής Δικονομίας, το οποίο έχει 
προστεθεί με το άρθρο 5 του Ν. 733/1977 και έχει αντικα- 
τασταθεί με το. άρθρο 43 του Ν. 1329/1983, δηλαδή δια¬ 
φορές που αφορούν την πληρωμή διατροφής σε χρήμα, 
τη γονική μέριμνα και την επικοινωνία τέκνου. Η Τμήμα: 
Συνεδριάζει κάθε Δευτέρα, Τετάρτη και Παρασκευή ημέ¬ 
ρα της εβδομάδος. Δικάζει τις υποθέσεις που αναφέρο- 
νται στις διατάξεις των άρθρων 663 επ. ΚΠολΔ (εργατικές 
διαφορές) των άρθρων 677 επ. ΚπολΔ (διαφορές από 
αμοιβές για την παροχή εργασίας), Θ Τμήμα: Συνεδριάζει 
κάθε Δευτέρα, Τρίτη, Τετάρτη, Πέμπτη και Παρασκευή 
ημέρα της εβδομάδος. Δικάζει τις υποθέσεις που αναφέ- 
ρονται στις διατάξεις των άρθρων 635 επ. ΚΠολΔ (διαφο¬ 
ρές από πιστωτικούς τίτλους) καιτων άρθρων 647 επ. του 
ίδιου Κώδικα (διαφορές παράδοσης ή απόδοσης μισθίου 
και διαφορές μεταξύ ιδιοκτητών και διαχειριστών ιδιοκτη¬ 
σίας κατ’ ορόφους). I Τμήμα: Συνεδριάζει κάθε Τρίτη ημέ¬ 
ρα της εβδομάδας. Δικάζει αιτήσεις καθορισμού προσω¬ 
ρινής τιμής μονάδος αποζημίωσης από αναγκαστική 
απαλλοτρίωση ακινήτων, αναγνώρισης δικαιούχων κατα¬ 
βολής αποζημίωσης από αναγκαστική απαλλοτρίωση 
που έχει καθορισθεί και αποβολής από ακίνητα που έχουν 
απαλλοτριωθεί αναγκαστικά. ΙΑ Τμήμα: δικάζει: α) υποθέ¬ 
σεις της εκούσιας δικαιοδοσίας και β) υποθέσεις που ανα- 
φέρονται στο άρθρο 16 του Ν. 1329/1983 (συναινετικά 
διαζύγια). Συνεδριάζει κάθε Τρίτη και Παρασκευή ημέρα 
της εβδομάδας για την εκδίκαση των υποθέσεων υπό 


στοιχείο α, ενώ για τις υποθέσεις υπό στοιχείο β συνε¬ 
δριάζει κάθε Δευτέρα και Πέμπτη για πρώτη συζήτηση και 
κάθε Τετάρτη για δεύτερη συζήτηση. Η συνεδρίαση για 
την πρώτη συζήτηση των υποθέσεων αυτών θα αρχίζει 
στις 10.30 π.μ. ώρα και για την δεύτερη συζήτηση στις 
11.00 π.μ. ώρα. 

ΙΒ Τμήμα: Συνεδριάζει κάθε Δευτέρα, Τρίτη, Τετάρτη, 
Πέμπτη και Παρασκευή ημέρα της εβδομάδας. Δικάζει 
υποθέσεις που υπάγονται στη διαδικασία των ασφαλιστι¬ 
κών μέτρων. Αντύχει οι κατάτις προηγούμενες διατάξεις 
του άρθρου αυτού και του άρθρου 9 οριζόμενες ημέρες 
συνεδριάσεως των πολιτικών Τμημάτων του Πρωτοδικεί¬ 
ου να είναι αργίες δεν γίνεται προσδιορισμός υποθέσεων 
σ’ αυτές. Οι υποθέσεις προσωπικής κρατήσεως θα προσ¬ 
διορίζονται για εκδίκαση μόνο στο Δ πινάκιο της Τετάρτης 
και της Παρασκευής. 

ΙΓ Τμήμα: Συνεδριάζει ανά δεκαπενθήμερο την Παρα¬ 
σκευή ημέρα της εβδομάδας και ειδικότερα την Παρα¬ 
σκευή που δεν συνεδριάζει το Η τμήμα του Πολυμελούς 
Πρωτοδικείου. Δικάζει τις υποθέσεις των κοινοτικών ση¬ 
μάτων καθ’ ύλην και κατά τόπον αρμοδιότητας του Μονο¬ 
μελούς Πρωτοδικείου, σύμφωνα με το άρθρο 7 του Ν. 
2943/2001, τις υποθέσεις που αναφέρονται σε διπλώμα¬ 
τα ευρεσιτεχνίας κλπ, καθ’ ύλην και κατά τόπον αρμοδιό¬ 
τητας του Μονομελούς Πρωτοδικείου, σύμφωνα με το 
άρθρο 9 του παραπάνω νόμου, καθώς και υποθέσεις εθνι¬ 
κού σήματος για τις οποίες είναι αρμόδιο κατά τόπο, σύμ¬ 
φωνα με το εσωτερικό δίκαιο, το Μονομελές Πρωτοδι¬ 
κείο". 

Το άρθρο 15 παρ. 2 του ισχύοντος Κανονισμού Εσωτε¬ 
ρικής Υπηρεσίας διαμορφώνεται και ισχύει πλέον ως 
εξής: 

"Άρθρο 15: 2. Ο αριθμός των προσδιοριζόμενων προς 
εκδίκαση υποθέσεων για καθεμία δικάσιμο των ως άνω 
τμημάτων του Μονομελούς Πρωτοδικείου δεν πρέπει να 
υπερβαίνει: α. Για το Ατμήμα, που τηρούνται Α, Β καιΓ πι¬ 
νάκια (ενοχικού) τις 12 υποθέσεις, για το καθένα από τα Α 
και Γ πινάκια, εις δε το Β πινάκιο εγγράφονται ανακοπές 
κατά αναγκαστικής εκτελέσεως απεριορίστως. Εν περι- 
πτώσει όμως υπερβάσεως του αριθμού των 12 υποθέσε¬ 
ων, ορίζεται και έτερος δικαστής προς εκδίκασή των, υπό 
του Προέδρου του Τριμελούς Συμβουλίου, β. Για το Β 
τμήμα, που τηρούνται Α και Β πινάκια (ενοχικού) και Γ πι¬ 
νάκιο (ενοχικού και υποθέσεων πνευματικής ιδιοκτησίας) 
τις 12 υποθέσεις για το καθένα από τα πινάκια αυτά. Τις 
υποθέσεις του Γ πινακίου δικάζουν οι δικαστές που υπη¬ 
ρετούν στο Η Τμήμα του Πολυμελούς Πρωτοδικείου, γ. 
Για το Γ τμήμα που τηρούνται Α, Β, Γ και Δ πινάκια (ενοχι¬ 
κού) , τις 12 υποθέσεις για το καθένα από τα Α και Γ πινά¬ 
κια, τις 35 υποθέσεις (προσωπικές κρατήσεις) για το Δ πι¬ 
νάκιο, εις δε το Β πινάκιο εγγράφονται ανακοπές κατά 
αναγκαστικής εκτελέσεως απεριορίστως. Εν περιπτώσει, 
όμως υπερβάσεως του αριθμού των 12 υποθέσεων, ορί¬ 
ζεται και έτερος δικαστής προς εκδίκαση των, υπό του 
Προέδρου του Τριμελούς Συμβουλίου, δ. ΓιατοΔτμήμα, 
που τηρούνται Α, Β, Γ πινάκια (ενοχικού) και Ε πινάκιο (δη¬ 
μοσίου), τις 12 υποθέσεις για το καθένα από Α, Β, Γ πινά¬ 
κια και τις 10 υποθέσεις για το Ε πινάκιο, ε. Για το Ε τμή¬ 
μα, που τηρούνται Α, Β πινάκια (εμπραγμάτου) και Γ, Δ 
(ενοχικού) τις 10 υποθέσεις για το καθένα από τα Α και Β 
πινάκια και τις 12 υποθέσεις για το καθένα από τα Γ και Δ 
πινάκια, στ. Για το Σ τμήμα, στο οποίο τηρείται κάθε Δευ¬ 
τέρα, Τετάρτη, Πέμπτη και Παρασκευή ένα πινάκιο, κάθε 

Τρίτη δε δύο (2) πινάκια, τις 16 υποθέσεις για κάθε πινά¬ 
κιο, ζ. Για το Ζ τμήμα, στο οποίο τηρείται από ένα πινάκιο 
κατά δικάσιμο (Δευτέρα-Τετάρτη) τις 15 υποθέσεις για 
κάθε πινάκιο, η. Για το Η τμήμα, στο οποίο τηρείται κάθε 
Δευτέρα και Παρασκευή από ένα πινάκιο και κάθε Τετάρ¬ 
τη δύο (2) πινάκια, τις 15 υποθέσεις για κάθε πινάκιο, θ. 
Για το Θ τμήμα που τηρούνται Α, Β, Γ, Δ, Ε, Σ και Ζ πινάκια 
οι υποθέσεις που θα προσδιορίζονται δεν πρέπει να υπερ¬ 
βαίνουν: 1) για τα Α και Β πινάκια (Δευτέρα-Πέμπτη) τις 39 
από τις οποίες οι 6 είναι διαφορές του άρθρου 17 παρ. 2 
ΚπολΔ και οι 33 μισθωτικές διαφορές. 2) Για τα Γ και Δ πι¬ 
νάκια (κάθε δεύτερη Τρίτη) τις 25 ανακοπές κατά διατα¬ 
γής πληρωμής, 3) για το Ε πινάκιο (κάθε Πέμπτη ημέρα 
τωντριώνπρώτωνεβδομάδωντου μήνα) τις 25 ανακοπές 
κατά διαταγής πληρωμής, 4)για το Σ πινάκιο (κάθε Παρα¬ 
σκευή) τις 25 ανακοπές κατά διαταγής πληρωμής και 
5)για το Ζ πινάκιο (κάθε Τετάρτη και Παρασκευή) τις 20 
ανακοπές κατά διαταγής πληρωμής, ι. Για το I τμήμα οι 
υποθέσεις που θα προσδιορίζονται κατά δικάσιμο δεν 
πρέπει να υπερβαίνει τις 15. ία. Για το ΙΑ τμήμα: Οι υποθέ¬ 
σεις εκούσιας δικαιοδοσίας που θα προσδιορίζονται κα¬ 
τά δικάσιμο δεν πρέπει να υπερβαίνουντις 37 έκτων οποί¬ 


ων οι 22 παντός αντικειμένου και οι 15 θα αφορούν κήρυ¬ 
ξη ιδιόγραφης διαθήκης κυρίας. Οι υποθέσεις του άρ¬ 
θρου 16 του Ν. 1329/1983 (συναινετικά διαζύγια) θα 
προσδιορίζονται για πρώτη μεν συζήτηση κάθε Δευτέρα 
και Πέμπτη, απεριορίστως για δεύτερη δε συζήτηση κάθε 
Τετάρτη και μέχρι 40 υποθέσεις κατά δικάσιμο, ιβ. Για το 
ΙΒ τμήμα, οι υποθέσεις που θα προσδιορίζονται κατά δι¬ 
κάσιμο δεν πρέπει να υπερβαίνουντις 25. ιγ. Για το ΙΓτμή¬ 
μα, οι υποθέσεις που θα προσδιορίζονται κατά δικάσιμο 
δεν πρέπει να υπερβαίνουντις 12 και τις υποθέσεις αυτές 
θα δικάζουν οι δικαστές που υπηρετούν στα Η και Λ τμή¬ 
ματα του Πολυμελούς Πρωτοδικείου". 

ΚΡΙΘΗΚΕ και ΑΠΟΦΑΣΙΣΘΗΚΕ στη Θεσσαλονίκη στις 
29 Νοεμβρίου 2001. 

Ο ΠΡΟΕΔΡΟΣ Η ΓΡΑΜΜΑΤΕΑΣ 

Παναγιώτης Κατσιρούμπας Αφροδίτη Παπαδήμα 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαρτίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΓΟ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιγο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοππ για δημοσιεύματα μετά το 1994 καθορίζεται σε 30 θογο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από ΤΟ ΙηΙβΙΊΊβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































